Fjögurra manna íslensk fjölskylda slapp úr eldsvoða á nærbuxunum einum saman í Noregi í gær . Styrktarsíða var stofnuð í kjölfarið en fjölskyldan missti allar eigur sínar í brunanum . Íslensk fjölskylda búsett í Noregi missti aleiguna í eldsvoða á föstudaginn . Mynd / Facebook Auglýsing Sigurður Aðalgeirsson , Hólmfríður Guðmundsdóttir og dætur þeirra tvær , sem eru fjögurra og sex ára gamlar , misstu allar eigur sínar í bruna aðfaranótt föstudags þegar það kviknaði í heimili þeirra í Hallingby í Noregi . Fjölskylda þeirra á Íslandi hefur nú stofnað söfnunarsíðu til að styðja við bakið á þeim og aðstoða þau að taka fyrstu skrefin út í lífið aftur . „ Mikil mildi var að þau komust öll út heil á húfi , á nærfötunum einum saman , sem er fyrir mestu og erum við öll mjög þakklát fyrir það , “ segja foreldrar Sigurðar og fleiri á Styrktarsíðu Sigga , Hófýjar og dætra . Hús fjölskyldunnar var alelda þegar þau sluppu út . Mynd / Facebook Bjuggu í sveitasælunni með hænunum Fjölskyldan flutti til Hallingby sumarið 2015 og hefur búið það síðan . „ Þar voru þau búin að koma sér fyrir á fallegum stað uppí sveit með silkihænunum sínum . Það er mjög erfitt að vera svona langt í burtu við svona aðstæður og er hugur okkar hjá þeim . “ Ljóst er að hús fjölskyldunnar brann til kaldra kola ásamt eigum þeirra . Stórfjölskyldan hrundi því af stað söfnun og geta áhugasamir lagt frjáls framlög inn á reikning í nafni Sigurðar . Fjölskyldan hafði komið sér vel fyrir í sveitasælunni i Noregi .